‘El comerç de la teua ciutat té nom de dona’, la nova campanya de Comerç
03 de març 2023

![](/media/vr0fplrl/c_2416.jpg?width=850&height=566.9886363636364)

L'Associació de Comerciants Ciutat de Sagunt, en col·laboració amb la delegació de Comerç i Mercats de l'Ajuntament de Sagunt, ha organitzat la campanya de comerç sobre el 8 de Març, Dia Internacional de la Dona, davall el lema ‘El comerç de la teua ciutat té nom de dona’.

En eixe sentit, l'Associació de Comerciants Ciutat de Sagunt s'ha encarregat de realitzar i dissenyar cartelleria per a la campanya, donant a conéixer als i les representants de cadascun dels comerços adherits que han volgut participar-hi, amb la finalitat de potenciar la imatge d'un comerç pròxim i directe i que està a favor de la igualtat. Esta cartelleria estarà repartida per tots els comerços del municipi.

La campanya ha sigut presentada per la presidenta de la Federació d'Associacions de Comerç del Camp de Morvedre (FACOSA), Lola Torrente; per la secretària de l'Associació de Comerciants Ciutat de Sagunt, Belvis Plaza i per la regidora delegada de Comerç i Mercats, Ana María Quesada.

Lola Torrente, ha aprofitat l'ocasió per a agrair a tots els comerços associats que hi participen i que posaran la cartelleria en els seus aparadors: «**Una campanya per la qual estem molt contents i estem seguint la dinàmica de compartir els nostres aparadors amb els nostres companys. Volem que entre els uns i els altres en el comerç hi haja una sinergia i en això ens basem en esta campanya**». Ha afegit que és essencial que «**el comerç tinga eixa participació de compromís amb la ciutat. Les ciutats han de ser ciutats obertes, vives i actives, i eixe és el missatge que estem donant amb l'associació i que estem treballant contínuament**».

![](/media/foff5upt/c_2384.jpg?width=850&height=566.9886363636364)

Per la seua banda, la secretària de l'Associació de Comerciants Ciutat de Sagunt, Belvis Plaza ha explicat que la campanya ha consistit a fotografiar totes les dones i hòmens que estan al capdavant de comerços a Sagunt i que estan a favor de la celebració del 8M: «**És una festivitat enfocada cap a la dona, sobretot per a donar visibilitat especialment a les dones treballadores. Estem molt contentes amb la campanya perquè els nostres propis socis també han estat molt contents. Seguim en la tònica de tindre sinergies, se'ns veja i se'ns escolte**».

En eixe sentit, la regidora delegada de Comerç i Mercats, Ana María Quesada, els ha agraït que hagen volgut presentar esta campanya a l'Ajuntament de Sagunt, «**que aprofite, també, per a dir que està obert, això és més que mai la casa de tot el poble, i quan vulgueu organitzar qualsevol altre esdeveniment ja sabeu que ens teniu a disposició i farem tot el que siga possible**».

«**Particularment, em fa molta il·lusió esta campanya perquè jo soc feminista declarada i a totes parts que vaig sempre el que dic és que les dones tenim el dret de ser considerades iguals en tots els aspectes. El feminisme va més enllà, parla de la igualtat entre totes les persones, igualtat de drets**», ha puntualitzat la regidora.

Quesada ha afirmat que li encanta esta campanya i que li agradaria veure més campanyes d'este tipus per la ciutat: «**Espere que siga un èxit la campanya i que servisca per a donar visibilitat, tant al comerç com a l'important que és commemorar este dia de la dona, totes treballem, siga fora o dins de casa**».

![](/media/qyzgzmga/c_2421.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-comerc-de-la-teua-ciutat-te-nom-de-dona-la-nova-campanya-de-comerc/ "Facebook")
*   [](http://twitter.com/share?url=https://aytosagunto.es/va/actualitat/el-comerc-de-la-teua-ciutat-te-nom-de-dona-la-nova-campanya-de-comerc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-comerc-de-la-teua-ciutat-te-nom-de-dona-la-nova-campanya-de-comerc/ "Linked In")
*   [](mailto:?body=https://aytosagunto.es/va/actualitat/el-comerc-de-la-teua-ciutat-te-nom-de-dona-la-nova-campanya-de-comerc/)